రాజధాని మార్పు నిర్ణయం ప్రజల కోసం కాదు... కేవలం అందుకోసమే..: తులసిరెడ్డి | Tulasi Reddy Sensational Comments On CM YS Jagan Over AP Capital issue
Guntur, First Published Feb 6, 2020, 5:14 PM IST
అమరావతి: ఆంధ్ర ప్రదేశ్ రాజధానిని అమరావతి నుండి తరలించడం వెనుక పెద్ద కుట్ర దాగివుందని ఏపిపిసిసి వర్కింగ్ ప్రెసిడెంట్ తులసిరెడ్డి ఆరోపించారు.
రాజధాని మారుస్తున్నది రాష్ట్రం కోసమో, ప్రజల కోసమో కాదని కేవలం రియల్ ఎస్టేట్ కోసమేనని అన్నారు. అందుకోసమే రాష్ట్ర ప్రభుత్వం వద్ద డబ్బులు లేకే రాజధానిని అమరావతి నుంచి మారుస్తున్నామంటూ సీఎం జగన్ సరికొత్త వాదనను ముందుకు తెచ్చారని తులసిరెడ్డి మండిపడ్డారు.
అమరావతిలో ఇప్పుడున్న సచివాలయానికి ఒక్క పైసా కూడా ఖర్చు చేయాల్సిన అవసరం లేదని అన్నారు. అలాగే ప్రభుత్వ కార్యాలయాల కోసం చాలా భవనాల నిర్మాణం కూడా పూర్తయ్యిందన్నారు. ఇలాంటి సమయంలో రాజధాని మార్చడంవల్ల రాష్ట్రప్రభుత్వంపై మరింత ఆర్థిక భారం పడుతుందన్నారు. కాబట్టి రాజధాని మార్పు నిర్ణయంపై మరోసారి పునరాలోచించాలని ప్రభుత్వానికి, ముఖ్యమంత్రికి సూచించారు.
అనేక రాష్ట్రాల సచివాలయాల కంటే ఆంధ్రప్రదేశ్ సచివాలయ భవనం బ్రహ్మాడంగా, అందంగా, ఆకర్షణగా ఉందన్నారు. అమరావతిలో అయిదు వేల కోట్లు ఖర్చు పెడితే మొత్తం భవనాలు పూర్తి అవుతాయని పేర్కొన్నారు. డబ్బు లేక రాజధానిని మారుస్తున్నాం అనడం ఏ మాత్రం అర్థంపర్థం లేని వాదన అని కాంగ్రెస్ పార్టీ వర్కింగ్ కమిటీ ప్రెసిడెంట్ తులసిరెడ్డి అన్నారు.
rajadhani maarpu nirnayam prajala kosam kaadu... kevalam andukosame..: tulasireddy | Tulasi Reddy Sensational Comments On CM YS Jagan Over AP Capital issue
Guntur, First Published Feb 6, 2020, 5:14 PM IST
amaravati: aandhra pradesh raajadhaanini amaravati nundi taralinchadam venuka pedda kutra daagivundani epipisisi varking president tulasireddy aaropinchaaru.
rajadhani maarustunnadi rashtram kosamo, prajala kosamo kaadani kevalam riyal estate kosamenani annaru. andukosame rashtra prabhutvam vadda dabbulu leke raajadhaanini amaravati nunchi maarustunnaamantuu cm jagan sarikotta vaadananu munduku tecchaarani tulasireddy mandipaddaaru.
amaravatilo ippudunna sachivalayaniki okka paisa kuudaa kharchu cheyalsina avasaram ledani annaru. alaage prabhutva kaaryaalayaala kosam chala bhavanala nirmaanam kuudaa puurtayyindannaaru. ilanti samayamlo rajadhani marchadamvalla raashtraprabhutvampai marinta aardhika bharam padutundannaru. kabatti rajadhani maarpu nirnayampai marosari punaraalochinchaalani prabhutvaaniki, mukhyamantriki suuchimchaaru.
aneka rashtrala sachivalayala kante andhrapradesh sachivalaya bhavanam brahmaadamgaa, andamgaa, aakarshanagaa undannaaru. amaravatilo ayidu vela kotlu kharchu pedithe mottam bhavanalu puurti avutaayani perkonnaru. dabbu leka raajadhaanini maarustunnaam anadam e maatram ardhampartham laeni vaadana ani congress party varking commity president tulasireddy annaru.